บางกอกแอร์เวย์ส จัดวิ่งมาราธอนภูเก็ต ไทย-เทศ กว่าสามพัน ยกขบวนร่วมงาน
บริษัท การบินกรุงเทพ จำกัด (มหาชน) หรือ สายการบินบางกอกแอร์เวย์ส จัดงาน บางกอกแอร์เวย์สภูเก็ตมาราธอน (Bangkok Airways Phuket Marathon) หนึ่งในหกรายการวิ่งของ บางกอกแอร์เวย์ส บูธีค ซีรีย์ 2017 ณ บริเวณเมืองเก่า จังหวัดภูเก็ต เมื่อวันที่ 6 สิงหาคม 2560 ที่ผ่านมา โดยมีนักวิ่งทั้งชาวไทยและชาวต่างชาติกว่า 3,000 คน เข้าร่วมงาน,นายกฤตธกร สิรภาพจน์ ผู้อำนวยการอาวุโส ส่วนสื่อสารการตลาด สายการบินบางกอกแอร์เวย์ส กล่าวว่า งานบางกอกแอร์เวย์สภูเก็ตมาราธอน จัดขึ้นเพื่อส่งเสริมการท่องเที่ยวและการกีฬาของจังหวัดภูเก็ต ซึ่งเป็นแหล่งท่องเที่ยวฝั่งทะเลอันดามันที่มีชื่อเสียงติดอันดับโลก และเป็นหนึ่งในจุดหมายปลายทางที่ได้รับความนิยมของสายการบินฯ โดยการจัดแข่งขันในครั้งนี้ ทางสายการบินฯ ร่วมมือกับบริษัท ทีละก้าว จำกัด ซึ่งเป็นมืออาชีพด้านการจัดการแข่งขันมาราธอนของประเทศไทยมาช่วยออกแบบเส้นทางวิ่งให้รายการ บางกอกแอร์เวย์ส ภูเก็ต มาราธอน มีความโดดเด่นและมีกลิ่นอายความเป็นบูธีคในแบบฉบับของบางกอกแอร์เวย์ส โดยเส้นทางวิ่งของรายการนี้ เป็นการผสมผสานระหว่างวัฒนธรรมท้องถิ่นและทัศนียภาพอันงดงามของจังหวัดภูเก็ต ซึ่งนอกจากผู้เข้าแข่งขันจะได้สัมผัสถึงวิถีชีวิตของชุมชนยามเช้าท่ามกลางสถาปัตยกรรมในแบบชีโนโปรตุกีสซึ่งเป็นเอกลักษณ์ของเมืองภูเก็ตแล้ว ยังจะได้ดื่มด่ำกับบรรยากาศช่วงพระอาทิตย์ขึ้นที่บริเวณจุดกลับตัว แหลมพันวา อีกด้วย,สำหรับการแข่งขันรายการนี้แบ่งออกเป็น 4 ประเภท ได้แก่ แบบฟันรันและแบบมินิมาราธอน ระยะทาง 5 และ 10 กิโลเมตร แบบฮาล์ฟมาราธอน ระยะทาง 21.5 กิโลเมตร และแบบมาราธอน ระยะทาง 42.195 กิโลเมตร โดยมีนักวิ่งทั้งชาวไทยและชาวต่างชาติให้ความสนใจเข้าร่วมงานกว่า 3,000 คน จาก 29 ประเทศ นายกฤตธกร กล่าวเสริม,รายการวิ่งบางกอกแอร์เวย์สภูเก็ตมาราธอน ถือเป็นรายการที่ 3 จากทั้งหมด 6 รายการของ บางกอกแอร์เวย์ส บูธีค ซีรีย์ 2017 (Bangkok Airways Boutique Series 2017) ที่จัดขึ้นใน 6 จุดหมายปลายทางของสายการบินฯ ตลอดปี 2560 ได้แก่ ตราด (เกาะช้าง) เกาะสมุย ภูเก็ต เชียงราย เชียงใหม่ และแม่ฮ่องสอน โดยแบ่งเป็นรายการวิ่งมาราธอน 4 รายการ และรายการวิ่งเทรล 2 รายการ,สำหรับผู้ที่สนใจสามารถติดตามรายละเอียดและสมัครเข้าร่วมแข่งขันในอีก 3 รายการวิ่งที่เหลือ (เชียงราย เชียงใหม่ และ แม่ฮ่องสอน) ได้ที่ www.teelakow.com หรือโทรสอบถามข้อมูลเพิ่มเติมได้ที่ บริษัท ทีละก้าว จำกัด หมายเลข 095-736-3066 หรืออีเมล info@teelakow.com
บริษัท การบินกรุงเทพ จำกัด (มหาชน) หรือ สายการบินบางกอกแอร์เวย์ส จัดงาน บางกอกแอร์เวย์สภูเก็ตมาราธอน (Bangkok Airways Phuket Marathon) หนึ่งในหกรายการวิ่งของ บางกอกแอร์เวย์ส บูธีค ซีรีย์ 2017 ณ บริเวณเมืองเก่า ภูเก็ต
บางกอกแอร์เวย์ส,การบินกรุงเทพ จำกัด,บางกอกแอร์เวย์สภูเก็ตมาราธอน,บางกอกแอร์เวย์ส บูธีค ซีรีย์ 2017,กฤตธกร สิรภาพจน์